# **Kaikukortin tilastoja vuodelta 2018**

Vuonna 2018 Kaikukortti oli käytössä Espoossa, Kainuun maakunnassa eli Hyrynsalmella, Kajaanissa, Kuhmossa, Paltamossa, Puolangalla, Ristijärvellä, Sotkamossa, Suomussalmella, lisäksi kortti on käytössä Karkkilassa, Lappeenrannassa, Savonlinnassa ja kokeilussa Oulussa. Tänä vuonna 2019, Kaikukorttia kokeilevat myös Kauniainen, Lohja, Kemi, Tornio, Kruunupyy, Keski-Pohjanmaan maakunta eli Halsua, Kannus, Kaustinen, Kokkola, Lestijärvi, Toholampi ja Veteli.

Kaikukorttia käyttävien ja kokeilevien kuntien sote- ja kulttuuritoimijat kirjaavat tietoja Kaikukortin luovuttamisesta ja käytöstä. Kortin käyttäjistä kerätään demografisia tietoja, kuten elämäntilanne, ikä, sukupuoli, ei tarkempia yksilöiviä tietoja. Käyttäjien anonyymiys on Kaikukortti-konseptin oleellinen periaate. Vuoden 2018 tilastot kertovat, että Kaikukortteja jaettiin Suomessa 4528 kappaletta, joista 1261 korttia otettiin käyttöön. Kulttuuritapahtumiin ja kansalaisopistojen kursseille osallistuttiin Kaikukorteilla yhteensä 5871 kertaa, joista 765 kerralla osallistuja oli Kaikukortin haltijan mukana ollut lapsi. Kaikukorttialuekohtaiset jako- ja käyttömäärät ovat taulukossa 1.

**Taulukko 1. Jaetut ja käytetyt Kaikukortit 2018**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Espoo** | **Kainuu** | **Karkkila[[1]](#footnote-2)** | **Lappeenranta** | **Oulu[[2]](#footnote-3)** | **Savonlinna[[3]](#footnote-4)** | **Yhteensä** |
| Jaettuja rekisteröityjä asiakaskortteja (2018) | 1467 | 742 | 136 | 503 | 1457 | 163 | 4468 |
| Jaettuja rekisteröimättömiä kortteja (2018) | 6 | 0 | 0 | 0 | 54 | 0 | 60 |
| **Jaettuja kortteja yhteensä** | **1473** | **742** | **136** | **503** | **1511** | **163** | **4528** |
| **Käytettyjä asiakaskortteja** | **363** | **247** | **39** | **123** | **436** | **53** | **1261** |
| Käyttöaste (käytetyt/jaetut rekisteröidyt 2018) | 24,7 % | 33,3 % | 28,7 % | 24,5 % | 30,0 % | 32,5 % | 29,0 % |
| Käyttöaste (käytetyt/ kaikki jaetut kortit 2018) | 24,6 % | 33,3 % | 28,7 % | 24,5 % | 28,9 % | 32,5 % | 27,8 % |
| Tehdyt hankinnat asiakaskortilla (aikuiset) | 2526 | 784 | 78 | 372 | 1022 | 145 | 4927 |
| Tehdyt hankinnat asiakaskortilla (lapset) | 118 | 10 | 3 | 3 | 562 | 62 | 758 |
| Tehdyt hankinnat yhteisökortilla (aikuiset) | 86 | 14 | 6 | 20 | 37 | 0 | 163 |
| Tehdyt hankinnat yhteisökortilla (lapset) | 3 | 0 | 0 | 0 | 4 | 0 | 7 |
| Hankinnat toisen alueen kortilla (ristiinkäyttö) aikuiset | 6 | 1 | 0 | 0 | 1 | 3 | 16 |
| Hankinnat toisen alueen kortilla (ristiinkäyttö) lapset | 0 | 0 | 0 | 0 | 3 | 2 | 5 |
| **Tehdyt hankinnat (yhteensä)** | **2739** | **809** | **87** | **395** | **1629** | **212** | **5871** |

## **Kaikukortin ristiinkäyttö**

Kaikukortin ristiinkäyttö eli kortin käyttö toisella Kaikukorttialueella kuin siellä, missä kortti on jaettu, on varsin pientä. Vuonna 2018 ristiinkäyttökertoja oli yhteensä 21 kappaletta eli 0,36% kaikista käyttökerroista. Espoossa, Kainuussa, Oulussa ja Savonlinnassa kävi toisen Kaikukorttialueen asiakkaita.

## **Kaikukorttien käyttäjistä**

Seuraaviin taulukoihin on yhdistetty kaikkien Kaikukorttialuiden Kaikukorttikäyttäjien tietoja. Taulukossa 2 käyttäjien määrä on esitetty ikäryhmittäin ja taulukossa 3 sukupuolittain. Käyttäjistä yli puolet ovat iältään 35-64 vuotiaita ja kolmasosa nuoria aikuisia (16-34 vuotiaita). Naisia Kaikukortin käyttäjistä on noin kaksi kolmasosaa.

**Taulukko 2. Kaikukortin käyttäjien ikäjakauma Taulukko 3. Kaikukortin käyttäjien sukupuolijakauma**

|  |  |  |
| --- | --- | --- |
| **Ikäryhmät** | Yhteensä | Yhteensä % |
| 0−15-vuotiaita | 2 | 0,2 % |
| 16−34-vuotiaita | 407 | 32,3 % |
| 35−64-vuotiaita | 668 | 53,0 % |
| 65-vuotiaita ja sitä vanhempia | 171 | 13,6 % |
| ei tietoa | 13 | 1,0 % |
| YHTEENSÄ | 1261 | 100,0 % |

|  |  |  |
| --- | --- | --- |
| **Sukupuoli** | Yhteensä | Yhteensä % |
| mies | 400 | 31,7 % |
| nainen | 839 | 66,5 % |
| muu | 3 | 0,2 % |
| ei tietoa | 19 | 1,5 % |
| YHTEENSÄ | 1261 | 100,0 % |

Taulukossa 4 on esitetty käyttäjät ryhmiteltynä sen mukaan, millaisessa elämäntilanteessa käyttäjä on ollut saadessaan Kaikukortin. Eniten korttia ovat käyttäneet työttömyyseläkkeellä tai pitkäaikaisesti sairaat sekä työttömät ja lomautetut henkilöt. Nämä ryhmät kattavat käyttäjistä yli 60 prosenttia.

**Taulukko 4. Kaikukortin käyttäjien elämäntilanne**

|  |  |  |
| --- | --- | --- |
| **Elämäntilanne** | Yhteensä | Yhteensä % |
| työssäkäyvä / yrittäjä | 90 | 7,1 % |
| työtön / lomautettu | 361 | 28,6 % |
| opiskelija / koululainen | 113 | 9,0 % |
| työkyvyttömyyseläkkeellä / pitkäaikaisesti sairas | 404 | 32,0 % |
| eläkkeellä iän / työvuosien perusteella | 165 | 13,1 % |
| omaa kotitaloutta hoitava | 27 | 2,1 % |
| muu | 80 | 6,3 % |
| ei tietoa | 21 | 1,7 % |
| YHTEENSÄ | 1261 | 100,0 % |

Kaikukortin käyttäjistä noin 90% ilmoitti äidinkielekseen suomen, ruotsia äidinkielenään puhuvia on hieman yli prosentti ja 5,8% Kaikukortin käyttäjistä edustavat muita kieliä, kuten englantia, ranskaa, arabiaa, somalia, urdua tai venäjää puhuvia ihmisiä.

## **Käyttäjien aktiivisuudesta**

Kaikukortti on tarkoitettu jaettavaksi suhteellisen matalalla kynnyksellä. Vuonna 2018 kortteja jaettiin 4528 kappaletta, joista 1261 korttia käytettiin. Kaikukortin saaneista henkilöistä 3267 eivät käyttäneet saamaansa korttia eli käyttöaste oli noin 29%. Kuitenkin näissä 1261 asiakkaassa oli mukana erittäin aktiivisia kortin käyttäjiä: melko tarkalleen puolet, 628 asiakasta, käytti korttiaan kahdesti tai useammin. Käyttöaktiivisuus on eriteltynä tarkemmin taulukossa 5.

**Taulukko 5. Kaikukortin käyttöaktiivisuus**

|  |  |  |
| --- | --- | --- |
| **Kortin käyttöaktiivisuus** | **Yhteensä** | **Yhteensä %** |
| Rekisteröidyistä korteista 1 kertaa käytettiin | 633 | 50,20 % |
| Rekisteröidyistä korteista 2 kertaa käytettiin | 243 | 19,30 % |
| Rekisteröidyistä korteista 3 - 5 kertaa käytettiin | 265 | 21,00 % |
| Rekisteröidyistä korteista yli 5 kertaa käytettiin | 120 | 9,50 % |
| YHTEENSÄ | 1261 | 100,00 % |

Kaikkiaan kortteja jaettiin 4528 kappaletta, joista 1261 korttia otettiin käyttöön. Oulussa ja Savonlinnassa miehet olivat hieman aktiivisempia käyttäjiä kuin naiset. Kun kaikki Kaikukorttialueet lasketaan mukaan, niin naiset ovat aktiivisimpia Kaikukorttien käyttäjiä, sukupuolten väliset erot eivät kuitenkaan ole huomattavia: naiset 29,3%, miehet 25,4%, muu 21,4%, loput 23,9 ei tietoa.

Suhteellisesti aktiivisimmat käyttäjäryhmät elämäntilanteittain löytyvät seuraavasta taulukosta 6. Kaikukorttikohtaiset jakaumat eroavat toisistaan varsin paljon, esimerkiksi Espoossa omaa kotitaloutta hoitavat olivat aktiivisimpia käyttäjiä, Kainuussa eläkeläiset, Karkkilassa, Lappeenrannassa ja Savonlinnassa työkyvyttömyyseläkkeellä tai pitkäaikaisesti sairaat ja Oulussa työssäkäyvät tai yrittäjät. On kuitenkin muistettava, että taulukossa olevat luvut ovat siis suhteellisia lukemia (käytössä olevien korttien määrän suhde jaettujen korttien määrään). Käyttäjien lukumäärät on listattu aikaisemmin taulukoissa 2 - 4.

**Taulukko 6. Jaettujen korttien aktiiviset käyttäjät elämäntilanteittain**

|  |  |  |  |  |  |  |  |
| --- | --- | --- | --- | --- | --- | --- | --- |
| **Jaetuista korteista käytetty (elämäntilanteittain)** | **Espoo** | **Kainuu** | **Karkkila** | **Lappeenranta** | **Oulu** | **Savonlinna** | **Keskiarvo yhteensä** |
| työssäkäyvä / yrittäjä | 21,3 % | 35,7 % | 12,5 % | 13,0 % | 46,0 % | 20,5 % | 29,3 % |
| työtön / lomautettu | 26,3 % | 23,6 % | 16,2 % | 17,1 % | 23,2 % | 48,5 % | 23,6 % |
| opiskelija / koululainen | 17,5 % | 20,3 % | 16,7 % | 14,3 % | 34,4 % | 28,0 % | 25,3 % |
| työkyvyttömyyseläkkeellä / pitkäaikaisesti sairas | 27,0 % | 37,8 % | 54,8 % | 39,8 % | 34,3 % | 40,7 % | 33,8 % |
| eläkkeellä iän / työvuosien perusteella | 24,3 % | 42,4 % | 50,0 % | 18,6 % | 21,8 % | ei ole jaettu | 28,8 % |
| omaa kotitaloutta hoitava | 38,7 % | 0,0 % | 0,0 % | 0,0 % | 25,0 % | 31,3 % | 29,0 % |
| muu | 14,6 % | 36,2 % | 40,0 % | 22,5 % | 30,5 % | 14,3 % | 25,6 % |

Tarkempia tietoja tilastoista saa Kulttuuria kaikille -palvelun IT-koordinaattori Seppo Malleniukselta.

1. Karkkila aloitti Kaikukortin käytön 1.5.2018 eli on ollut mukana 8 kuukautta [↑](#footnote-ref-2)
2. Oulu aloitti Kaikukortin käytön 1.7.2018 eli on ollut mukana 6 kuukautta [↑](#footnote-ref-3)
3. Savonlinna aloitti Kaikukortin käytön 1.2.2018 eli on ollut mukana 11 kuukautta [↑](#footnote-ref-4)